4)

iekļauj šādus pantus: “11.a pants Konkrētos apgabalos, dziļumā vai ar konkrētiem zvejas rīkiem īstenotas zvejas piepūles izslēgšana 1. Dalībvalstis var izslēgt no uzskaites zvejas reisā īstenotu kuģa zvejas piepūli, ja tiek izpildīts viens no šādiem nosacījumiem : [Gr. 9] a) visas attiecīgā kuģa zvejas darbības minētajā reisā ir veiktas ārpus mencu izplatības apgabaliem, kas iekļauti sarakstā saskaņā ar 2. punktu, vai b) visas attiecīgā kuģa zvejas darbības minētajā reisā ir veiktas dziļumā, kas pārsniedz 300 m, vai c) uz attiecīgā zvejas kuģa minētajā reisā tiek izmantots viens reglamentēta zvejas rīka veids un minētais rīks ir iekļauts sarakstā saskaņā ar 2. punktu. J a uz zvejas kuģa minētā reisa laikā ir cita veida rīks, to uzglabā atbilstīgi Regulas (EK) Nr. 1224/2009 47. pantam . [Gr. 10] 2. Pamatojoties uz informāciju, ko dalībvalstis sniegušas saskaņā ar 3. punktu, un ņemot vērā zinātnisko ieteikumu, Padome sagatavo sarakstu ar apgabaliem, kas atrodas ārpus mencu areāla, un sarakstu ar zvejas rīkiem, kuru tehnisko īpašību dēļ gūtās mencu nozvejas ir mazākas par 1,5 % no kopējās nozvejas svara izteiksmē. Ja kādas dalībvalsts iesniegtais pieprasījums par zvejas rīku vai apgabalu tiek apstiprināts, arī citām dalībvalstīm ir iespējams tos izmantot. [Gr. 11] 3. Dalībvalstis sniedz attiecīgu informāciju, lai Komisija varētu novērtēt, vai apgabals vai zvejas rīks ir iekļaujami 2. punktā minētajā apgabalu sarakstā un zvejas rīku sarakstā. 4. Komisija var pieņemt īstenošanas aktus, ar ko nosaka sīki izstrādātus noteikumus par formātu un procedūru, kādā Komisijai nosūta 3. punktā minēto informāciju. Minētos īstenošanas aktus pieņem saskaņā ar 32. pantā minēto procedūru. 11.b pants Sākuma līmeņa pielāgojums maksimāli pieļaujamās zvejas piepūles aprēķināšanas vajadzībām 1. Zvejas piepūli, kas minēta 11.a panta 1. punktā un izmantota, lai noteiktu 12. panta 2. punkta a) apakšpunktā minēto sākuma līmeni, atvelk no sākuma līmeņa saskaņā ar šo pantu. 2. Pieprasījumus pielāgot 1. punkta minēto sākuma līmeni dalībvalstis iesniedz Komisijai katru gadu līdz 31. decembrim . [Gr. 12] 3. Pielāgoto sākuma līmeni izmanto, lai pārrēķinātu attiecīgās zvejas piepūles grupas maksimāli pieļaujamo zvejas piepūli, piemērojot ikgadējos procentuālos pielāgojumus, kas piemēroti kopš plāna stāšanās spēkā. 4. Šīs regulas 11.a pantā minēto zvejas piepūles izslēgšanu var piemērot attiecīgajai zvejas piepūles grupai tikai pēc tam, kad maksimāli pieļaujamā zvejas piepūle ir pārrēķināta saskaņā ar šo pantu. 5. Komisija var pieņemt īstenošanas aktus, nosakot sīki izstrādātus noteikumus par formātu un procedūru, kādā Komisijai nosūta 2. punktā minētos pieprasījumus. Minētos īstenošanas aktus pieņem saskaņā ar 32. pantā minēto procedūru. 11.c pants Tādu kuģu izslēgšana, kas piedalās pilnībā dokumentētas zvejniecības izmēģinājumos 1. Dalībvalstis no zvejas piepūles režīma var izslēgt zvejas piepūli, ko kuģis īstenojis, piedaloties pilnībā dokumentētas zvejniecības izmēģinājumos, kuros visas gūtās mencu nozvejas, ieskaitot izmetumus, tiek uzskaitītas attiecībā pret kvotu. 2. Ja piemēro 1. punktu, dalībvalstis pielāgo maksimāli pieļaujamo zvejas piepūli, kas attiecīgajai zvejas piepūles grupai noteikta saskaņā ar 12. panta 1. punktu. Komisija pieņem īstenošanas aktus, paredzot sīki izstrādātus noteikumus pirmajā teikumā minētās maksimālās pieļaujamās zvejas piepūles pielāgošanai. Minētos īstenošanas aktus pieņem saskaņā ar 32. pantā minēto procedūru . [Gr. 13] 3. Dalībvalstis paziņo Komisijai visus maksimāli pieļaujamās zvejas piepūles pielāgojumus, kas veikti saskaņā ar 2. punktu. Paziņojumā iekļauj ziņas par izslēgtajiem kuģiem un par atvilkto zvejas piepūles apjomu, norādot gan apkopotus datus, gan datus par katru kuģi. [Gr. 14] 5. Komisija var pieņemt īstenošanas aktus, ar kuriem nosaka sīki izstrādātus noteikumus par formātu un procedūru, kādā nosūta 3. punktā minēto paziņojumu. Minētos īstenošanas aktus pieņem saskaņā ar 32. pantā minēto procedūru. 11.d pants Pasākumi, kas attiecas uz agrāk iegūtu izslēgšanu [Gr. 15] Izslēgšanu no zvejas piepūles režīma, kas veikta jau pirms … (6), turpina piemērot, kamēr vien ir izpildīti nosacījumi, ar kuriem tika atļauta minētā izslēgšana. Dalībvalstis katru gadu sniedz Komisijai visu attiecīgo informāciju, lai tā varētu konstatēt, vai minētie nosacījumi joprojām ir izpildīti.”; [Gr. 16] (6) Šīs regulas spēkā stāšanās datums. "